21/08/2012 | Administración LocalMunicipal
Ribeira
Anuncio de convocatoria para o levantamento de actas previas de ocupación

Faise pública a Resolución da Alcaldía de data 09 de agosto de 2012 pola que se convoca para o levantamento de Actas previas á ocupación dos bens e dereitos afectados polas obras comprendidas no Proxecto de “Colectores xerais e EDAR de Corrubedo (OH.315.756)”. O Pleno do Concello de Riveira, en sesión celebrada na data 26 de maio de 2008, acordou a aprobación do anteproxecto de contrato de obra pública “Colectores xerais e EDAR de Corrubedo (OH.315.756)” redactado pola Administración Hidráulica de Galicia. O citado acordo foi sometido a información pública por un período de vinte días hábiles, mediante a publicación do mesmo no Boletín Oficial da Provincia da Coruña número 157, do día 09 de xullo de 2008. O 27 de xullo de 2009 o Pleno da Corporación Municipal resolveu aprobar o anteproxecto de contrato da obra “Colectores Xerais e EDAR de Corrubedo, Riveira (OH.315.756)”, redactado pola Administración Hidráulica de Galicia. Ao mesmo tempo, o Pleno da Corporación resolvía as alegacións presentadas e acordaba poñer a disposición da Administración Autonómica, libres de cargas e gravames, os terreos e auga necesarios para a normal execución das obras, así como todas as autorizacións administrativas necesarias para a realización destas. O 26 de xullo de 2010, o Pleno da Corporación Municipal acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa a que da lugar a realización das obras “Colectores Xerais e EDAR de Corrubedo (OH.315.756)” O expediente expropiatorio foi exposto ao público mediante publicación do correspondente anuncio no B. O. P. nº 152 do día 11 de agosto de 2010. A Xunta de Galicia mediante Decreto 165/2012, do 26 de xullo, publicado no Diario Oficial de Galicia núm.150 do día 07 de agosto de 2012, declarou a urxente ocupación polo Concello de Riveira dos bens e dereitos concretados no expediente administrativo instruído para o efecto e necesarios para a execución das obras do proxecto “Colectores Xerais e EDAR de Corrubedo (OH.315.756)”. En virtude e en cumprimento do disposto nos artigos 52 da vixente Lei de expropiación forzosa de 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/85 e 2 da Lei de expropiación forzosa, resólvese convocar aos titulares dos bens e dereitos afectados que figuran na relación adxunta, para que comparezan nos lugares, datas e horas que se refiren a continuación, co fin de proceder ao levantamento das Actas Previas para determinar os dereitos afectados, o seu valor e os danos determinantes da rápida ocupación, se prexuízo de trasladarse ao lugar das fincas si se considera necesario. DATA: 14-09-2012. LUGAR: CASA CONSISTORIAL DO CONCELLO DE RIVEIRA. HORARIO: 12:00 A 13:00 HORAS A TOTALIDADE DAS FINCAS RELACIÓN DE FINCAS 1) Expropiación zona EDAR: 2) Expropiación zona bombeo de Concheiro Alto: Ao referido acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo vir acompañados, á súa costa, si así o estiman oportuno, dos seus Peritos e Notarios. Desta convocatoria darase conta mediante citación individual a todos os propietarios e titulares de dereito. Non obstante, en cumprimento do disposto no artigo 59.5 da Lei 30/1992, do 26 de novembro, esta publicación e as demais oficiais servirán como notificación aos interesados que resulten descoñecidos, se ignore o lugar para a práctica da notificación ou ben porque intentada a notificación non se puido efectuar. Conforme establece o artigo 56.2 do Regulamento da Lei de Expropiación Forzosa, ata o momento en que se proceda ao levantamento das actas, os propietarios e aquelas persoas cuxos dereitos ou intereses lexítimos se houberan podido omitir ó aprobar a relación de bens e dereitos afectados, poderán formular ante o Concello as alegacións que estimen pertinentes co obxecto de corrixir posibles erros padecidos ao relacionar os bens afectados pola urxente ocupación. Riveira, a 09 de agosto de 2012 A alcaldesa en funcións, A secretaria, (Decreto de substitución de 03/08/2012) Asdo./. Mª Dolores Elorduy Callón Asdo./. Ángela Mª Viqueira Allo